# Domingo Marià Vila i Tomàs

Domingo M. Vila va néixer a Barcelona al darrer terç del segle xviii. Fou rector de la universitat en dos períodes 1822-1823 i 1841-1845

## Biografia

Domingo M. Vila fou catedràtic de Dret Públic i Constitució i també fou catedràtic de Jurisprudència Civil. Fou enviat com a representant del Congrés espanyol per a assistir a la coronació de Pere IV de Portugal com a emperador del Brasil (Pere I) (1822). Va ser deportat a Canàries a conseqüència de la revolució de 1836. Contribuí en el foment dels ideals del moviment romàntic. Partidari de l'autonomia de Cuba, destacà entre els catalans que defensaren amb més convenciment els drets d'aquesta colònia d'ultramar. El 1837, quan les Corts Espanyoles denegaren la possessió de les actes a alguns diputats cubans. En els discursos que pronuncià en defensa d'aquests, advocà perquè Espanya donés una llibertat més àmplia a les seves colònies i s'adoptés un règim de caràcter federatiu. És considerat un dels precursors dels autonomistes cubans. Va morir al segle xix. El 1822 després de diferents peticions per l'Ajuntament de Barcelona al poder de Madrid, s'aconsegueix una Reial Ordre del 2 de novembre per la qual restava aprovat el Reglament provisional de la universitat de segon i tercer ensenyament de Barcelona i restava suprimida la Universitat de Cervera. El dia 19 de novembre els catedràtics varen elegir com a rector el professor Domènech Marià Vila. El dia 30 del mateix mes se celebrava a Llotja la inauguració solemne. El 1841. fou nomenat novament rector, càrrec que exercí fins al 1845. Juntament amb el rector Albert Pujol i Gurena s'encarregà d'incorporar a la Universitat els fons procedents dels convents desamortitzats.

## Publicacions

* Vila Tomás, Domingo [trad.]. Biblioteca romántico-moderna, o sea, Colección de escenas pintorescas de diversas naciones de varios autores españoles y extranjeros. Barcelona: Imp. de Estivill, 1837. Disponible a: Google Books

## Referències

* ↑ Soldevila, Carles. Barcelona sense universitat: la restauració de la universitat de Barcelona: 1714-1837. Barcelona: Publicacions i Edicions de la Universitat de Barcelona, 2013, p. 152. ISBN 9788447537310.
* ↑ Soldevila, Carles. Barcelona sense universitat: la restauració de la universitat de Barcelona: 1714-1837. Barcelona: Publicacions i Edicions de la Universitat de Barcelona, 2013, p. 144. ISBN 9788447537310.
* ↑ «Slavery and Antislavery in Spain's Atlantic Empire». [Consulta: 26 maig 2015].
* ↑ Soldevila, Carles. Barcelona sense universitat: la restauració de la universitat de Barcelona: 1714-1837. Barcelona: Publicacions i Edicions de la Universitat de Barcelona, 2013, p. 147. ISBN 9788447537310.
* ↑ Soldevila, Carles. Barcelona sense universitat: la restauració de la universitat de Barcelona: 1714-1837. Barcelona: Publicacions i Edicions de la Universitat de Barcelona, 2013, p. 155. ISBN 9788447537310.

## Bibliografia

* Distribución de premis de la Universidad Literària de Barcelona. Acta de la sesión pública que para la solemnidad de dicha distribución celebró el claustro jeneral de doctores el 20 de junio de 1841 en la que fué iglesia de san Felipe Neri. Barcelona: Imprenta de Joaquin Verdaguer. 1841. Disponible a: Google Books
* Soldevila, Carles. Barcelona sense universitat: la restauració de la Universitat de Barcelona: 1714-1837: contribució al centenari. Barcelona : Universitat de Barcelona. Facultat de Filosofia i Lletres i Pedagogia, 1938. Disponible a: Catàleg de les biblioteques de la UB

## Enllaços externs

* Registre d'autoritat de Domingo Marià Vila i Tomàs Arxivat 2014-11-12 a Wayback Machine.. CRAI de la Universitat de Barcelona.
* Ressenya biogràfica de Domingo Marià Vila i Tomàsa Gran Enciclopèdia Catalana